laion/Wikipedia-Exotic huggingface dataset:
תפודי וניקי

תפודי וניקי (באנגלית: Bangers and Mash, בתרגום לעברית: בנגרז אנד מאש) היא סדרת טלוויזיה מונפשת בריטית לילדים, שמבוססת על סדרת ספרים מאת פול גרובס ואדוארד מקלכלן. הסדרה הופקה על ידי FilmFair ו-Central Independent Television, והיא עוקבת אחר שני אחים שימפנזים מואנשים שהדרך שלהם ליהנות היא לגרום צער לאחרים. הסדרה שודרה במקור בבריטניה בערוץ Children's ITV, החל מ-5 ביולי 1989 עד 1 בספטמבר באותה שנה. בישראל הסדרה שודרה בדיבוב עברי בטלוויזיה החינוכית הישראלית במסגרת רצועת השידור "רכבת ההפתעות", החל משנת 1991 עד 1992, ומאוחר יותר, בתחילת שנות האלפיים, בדיבוב עברי חדש תחת השם בני ומוש בערוץ הופ!. לסדרה הופקה עונה אחת הכוללת 25 פרקים באורך 5 דקות. תפודי וניקי (במקור נקראים "בנגרז אנד מאש") הם שני אחים שימפנזים מואנשים מטרידים, שהדרך שלהם ליהנות היא לגרום צער לאחרים, כלומר לבלגן או לשבור משהו בעל חשיבות, שבדרך כלל שייכך להוריהם או לסבתם שגרה עימם. הסדרה מתרחשת באי, בו התושבים גרים בבית בנוי על גבי עץ. כתובת הבית של תפודי וניקי היא שדרת האילנות שלוש (במקור הכתובת היא "רחוב העץ שלוש"). הסדרה מבוססת על סדרת ספרי ילדים ששימשה ללימוד בבתי הספר בבריטניה בשנות ה-80, מאת פול גרובס ואדוארד מקלכלן. הסדרה הופקה על ידי FilmFair ו-Central Independent Television, ובוימה על ידי איאן סאקס שביים סדרות נוספות של חברות ההפקה. את לחני הסדרה כתבו Chas & Dave, צמד נגני פופ רוק. הדיבוב המקורי של הסדרה נעשה על ידי ג'ונתן קיד, שחקן ומדבב בריטי. בישראל הסדרה זכתה לשתי גרסאות בדיבוב עברי. הגרסה הראשונה נקראה "תפודי וניקי", והיא דובבה על ידי טל פרידמן באולפני זינקו בבימוי מרקו סימיונוביץ והפקת חסיה ורטהיים. הגרסה השנייה נקראה "בני ומוש", והיא דובבה על ידי עמי מנדלמן. "תפודי וניקי", במסד הנתונים הקולנועיים IMDb (באנגלית) תפודי וניקי, במיזם "אישים" לתיעוד היצירה הישראלית Groves, Paul – Actor, stand-up and children's TV writer was a Grantham teacher, באתר Grantham Matters,‏ 23 באוקטובר 2013 טום קול, From In Sickness and in Health to Crackerjack – Chas and Dave’s greatest TV moments, באתר Radio Times,‏ 26 באוקטובר 2012
NW משאית ראשונה

NW משאית ראשונה (בצ'כית: NW First Truck, שם רשמי: Nesselsdorfer Wagenbau-Fabriks-Gesellschaft First Truck) היא המשאית הממונעת הראשונה שיוצרה במרכז אירופה, מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בשנת 1899. לאחר שהחברה סיימה את מכונית הנוסעים הראשונה שלה, NW פרזידנט היא התמקדה בייצור משאית. המשאית הראשונה מייצגת את תחילתה של המסורת הארוכה של כלי רכב מסחריים בטטרה. מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" (אנ') בחבל ארץ המזרחי מוראביה שבצ'כיה. למשאית היה ארגז מטען שטוח עם שטח טעינה מקורה ועם חלק עליון מעל מושב הנהג. אזור הטעינה: אורך ארגז מטען: 3,510 מ"מ, רוחב: 1,720 מ"מ. קיבולת: 2.5 טון. נהג + נוסע (הספסל לשניים הוא מול אזור הטעינה). עמוד ההגה ממוקם בצד ימין מול הנהג. מנועים אחוריים המותקנים מתחת למסגרת מאחורי הציר האחורי. 2 מנועים 2 צילינדרים (כל מנוע) (מנוע בנץ). המאפיין הייחודי של מערך המנועים היה שניתן היה להפעיל את שני המנועים ברצף בהתאם לדרישות העומס. מנוע 1 לא הופעל באמצעות ידית ארכובה והיה מחובר לגלגל תנופה ומנוע מס 2 ללא גלגל התנופה התחבר באמצעות מצמד הילוכים והופעל על ידי המנוע הראשון שכבר פעל. ניתן היה להפעיל או לכבות את המנוע השני בכל עת במהלך הנסיעה. כיבוי המנוע השני מפחית את צריכת הדלק לחצי. קירור האדים של שני המנועים - אדי נוזל קירור מובלים למעבה הגג והמים ממוחזרים חזרה למכלי נוזל הקירור המוצבים מאחור הרכב מה שמוריד את צריכת המים. מנוע בנזין, מנוע בעירה פנימית. סוג הנעה: הנעה אחורית 4x2. תמסורת: המשאית כוללת 3 הילוכים קדמיים והילוך אחורי. תיבת ההילוכים מעוגנת תחת המסגרת מול הסרן האחורי. ההילוכים מוחלפים באמצעות שני מקלות הילוכים מול הנהג. כושר טיפוס: זווית 12°. 4 גלגלים לא סימטריים (הגלגלים הקדמיים קטנים מהגלגלים האחוריים), הגלגלים עשויים מעץ עם חישוק פלדה וקוטר חיצוני של 900 מ"מ (35.4 אינץ'). מתלים: הסרן הקדמי נושא את מסגרת הברזל באמצעות שתי מעיינות קפיץ עלים אליפטי. הציר האחורי מורכב מ-2 זוגות קפיצי ספירלה. המשאית השנייה הושקה ב-22 במאי 1900, היה לה מנוע אחד בלבד (במקום השניים שהותקנו במשאית הראשונה), הילוך שונה, תיבה והגה אחר. רק הקונספט של הצירים הקדמיים והאחוריים, הקירור, המסגרת והשלדה עצמה היו זהים. טטרה (רכב) NW פרזידנט NW דגם B NW E NW F "Nesselsdorfer Wagenbau-Fabriks-Gesellschaft" (גר') מדיה וקבצים בנושא NW משאית ראשונה בוויקישיתוף אתר חברת טטרה טטרה - ייצור היסטורי tatratrucks.com/about-the-company/history-of-tatra/production-history היסטורית רכבי "טטרה" mujweb.cz/tatra.oldtimer/nw_typ_d.htm דגם NW משאית ראשונה" tatraportal.sk/?ukaz=data/prospekty
הגביע האירופי (בייסבול)

הגביע האירופי הוא טורניר בייסבול שנתי, שמנוהל על ידי הקונפדרציה האירופית לבייסבול (CEB). הטורניר מציג את הקבוצות המובילות בליגות הבייסבול המקצועניות באירופה והוא הטורניר היוקרתי בענף הבייסבול באירופה ונערך מאז 1963. החל משנת 2008, הטורניר נערך בשני מיקומים. שתי הקבוצות הטובות ביותר מכל טורניר מתחרות אז ב"פיינל פור", כאשר הזוכה מקבלת את גביע אלופת אירופה. בין 2013 ל-2015 הוחלף פורמט "פיינל פור" בסדרה הטובה משלוש. בטורניר 2015 התמודדו שש קבוצות בבית פריז, בעוד שש קבוצות אחרות התמודדו ברוטרדם. שתי הקבוצות הטובות ביותר התחרו אז ב"פיינל פור" שהתקיים באיטליה, בסדרה הטובה משלוש, על האליפות. החל משנת 2016 הוצג מתכונת חדשה עם טורניר נוקאאוט בן 8 קבוצות ושני טורנירים חדשים לקבוצות ברמה נמוכה יותר, גביע CEB וגביע הפדרציות. העונה הראשונה בטורניר נערכה בשנת 1963 ובה זכתה קבוצת ברצלונה. שיאנית הזכיות היא פארמה האיטלקית עם 13 זכיות, האחרונה בעונת 1999. מדיה וקבצים בנושא הגביע האירופי בוויקישיתוף ארכיון גביע אירופה האתר הרשמי "Baseball Europe". אורכב מ-המקור ב-2009-08-03. נבדק ב-2009-08-29.
הזר (סרט, 1946)

הזר (באנגלית: The Stranger) הוא סרט אפל אמריקאי משנת 1946, עם אורסון וולס, לורטה יאנג ואדוארד ג'י רובינסון. התסריט מבוסס על סיפור של ויקטור טריבס שהיה מועמד לפרס אוסקר לסיפור הטוב ביותר. העלילה עוסקת ברדיפה אחרי פושע נאצי המסתתר בארצות הברית בזהות מזויפת. זה סרטו היחיד של וולס כבמאי שהיה רווחי. מר וילסון (אדוארד ג'י רובינסון) הוא חוקר במשלחת האו"ם לחקירת פשעי מלחמה (אנ'). הוא מחפש פושע מלחמה נאצי בשם פרנץ קינדלר (אורסון וולס) שהצליח לברוח לארצות הברית. לשם זה הוא מורה לשחרר את פושע המלחמה קונרד מיינקה (קונסטנטין שיין) כדי שדרכו יוכל לאתר את קינדלר. הוא עוקב אחרי מיינקה שמגיע לעיירה הרפר בקונטיקט. וילסון מציג את עצמו כסוחר עתיקות בפני בעל מסעדה ופקיד העיירה, פוטר, (ביל האוס) שמעביר לו מקבל מידע על התושבים החדשים בעיירה וחשדו נופל על צ'ארלס רנקין. קינדלר הגיע להרפר בזהות מזויפת בשם צ'ארלס רנקין והתמנה למורה בבית הספר התיכון בהרפר. הוא אדם מכובד והתלמידים אוהבים אותו. רנקין אוהב לתקן שעוני כנסייה והתנדב לתקן את שעון הכנסייה המכני עם בובות נעות במגדל הכנסייה. כדי לבסס את מקומו בעיה הוא "מתאהב" במרי לונגסטריט (לורטה יאנג) בתו של אדם לונגסטריט (פיליפ מרוויל) שהוא שופט בבית המשפט העליון של ארצות הברית והם מתחתנים. מיינקה פוגש את רנקין ומבקש ממנו להודות על פשעיו. בתגובה חונק אותו רנקין וקובר אותו ביער. את כלב משפחה לונגסטריט שמרחרח סביב מקום הקבורה, הוא מרעיל למוות. וילסון מוזמן לארוחה אצל משפחת לונגסטריט ורנקין משמיע דעות אנטישמיות כמו "מרקס לא היה גרמני אלא יהודי". כעת הוא משוכנע שרנקין הוא קינדלר ומגלה זאת לנוח לונגסרטיט (ריצ'רד לונג), אחיה של מרי. לבסוף מגלה וילסון לאדם לונגסטריט ומרי את המידע על ריצ'רד רנקין שהוא למעשה פושע המלחמה פרנץ קינדלר. הוא מקרין להם סרטים על מחנות ריכוז והשמדה של גרמניה הנאצית. מרי מסרבת להודות בכך ומגלה זאת לרנקין שרוצה לחנוק אותה ורק העוזרת שרה (מרתה וונוורת') שנכנסת לחדר, מונעת זאת ממנו. מרי מגלה שרנקין ניסה לרצוח אותה עליה ידי שניסר את שלבי הסולם שעולה למגדל. וילסון מגיע לפניה וניצל מנפילה. הם עולים למעלה ומרי אחריהם. רנקין פותח באש ווילסון פוצע אותו. רנקין נמלט לשעון המכני שמתחיל לפעול, נדקר מחרב של אחת הבובות ונופל אל מותו לתוך הקהל שממלא את רחבת הכנסייה. מדיה וקבצים בנושא הזר בוויקישיתוף "הזר", במסד הנתונים הקולנועיים IMDb (באנגלית) "הזר", באתר נטפליקס "הזר", באתר AllMovie (באנגלית) "הזר", באתר Rotten Tomatoes (באנגלית) "הזר", באתר Metacritic (באנגלית) "הזר", באתר אידיבי "הזר", במסד הנתונים הקולנועיים KinoPoisk (ברוסית) קדימון לסרט הזר 1946, באתר יוטיוב הזר 1946, באתר TCM
קרקוסרצ'ק

קרקוסרצ'ק (בהונגרית: Karakószörcsök) הוא כפר במחוז וספרם שבמרכז הונגריה. כמו כפרים רבים באירופה גם בקרקוסרצ'ק מספר התושבים נמצא בירידה. כך, בשנת 1990 חיו בכפר 334 תושבים, ובשנת 2019 רק 252 תושבים. בקרקוסרצ'ק חיו יהודים בתקופות זמן שונות: מדיה וקבצים בנושא קרקוסרצ'ק בוויקישיתוף אתר האינטרנט הרשמי של קרקוסרצ'ק (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בית שמש בלו סוקס

בית שמש בלו סוקס הייתה קבוצת בייסבול ישראלית מבית שמש. בלו סוקס הייתה אחת מהקבוצות המייסדות של ליגת הבייסבול בישראל והאלופה הראשונה, כשזכתה ב-19 באוגוסט 2007 באליפות במשחק גמר שנערך בפתח תקווה, נגד קבוצת מודיעין מיראקל 3:0. יש קבוצה צעירה (Juvenile) בשם זהה. ב-26 בפברואר 2007 הוכרז כי שחקן MLB לשעבר, רון בלומברג, יהיה מאמן הקבוצה. צבעי הקבוצה משקפים גם את זיהויו של בלומברג עם היאנקיז כאשר בכירי הליגה קיוו ליצור יריבות בין מודיעין (שצבעים דומים למטס) לבין הכחולים. השחקן הראשון שנבחר על ידי הבלו סוקס בדראפט הבכורה היה המגיש הימני הקנדי ג'ייסון בנסון. אצטדיון הקבוצה ממוקם בקיבוץ גזר, מגרש גזר ששימש המגרש הבית של הכחולים כמו גם של מודיעין, מכיוון שבאף עיר אין אצטדיון בייסבול בישראל. הלוגו של בלו סוקס הוא תערובת של הלוגואים של שיקגו וייט סוקס ושל היאנקיז, ובו ראשי התיבות של העיר בית שמש, שנכתבו באלכסון מימין לשמאל, בניגוד לווייט סוקס שהוא משמאל לימין. הסוקס הצליחו מאוד בתחילת דרכם כאשר בתחילת עונת הבכורה של 2007 ניצחה 9 משחקים רצופים לפני שהפסידה לקבוצת לייטנינג תל אביב. הקבוצה שיחקה טוב בהמשך העונה, תפסה את המקום הראשון בעונה הסדירה, וכן ניצחה במשחק האליפות ב-19 באוגוסט 2007, מול 2,610 אוהדים. Bet Shemesh Blue Sox Juveniles בית שמש בלו סוקס "Holtzman, Blomberg, Shamsky set to manage in Israel Baseball League". The Associated Press. אורכב מ-המקור ב-2011-05-23. נבדק ב-2007-04-29. "First Player Draft in IBL History Yields Bumper Crop". IsraelBaseballLeague.com. אורכב מ-המקור ב-2007-05-03. נבדק ב-2007-04-29.
מודיעין מיראקל

מודיעין מיראקל הייתה קבוצת בייסבול ישראלית ממודיעין שהתמודדה בליגת הבייסבול בישראל. המיראקל סיימה את עונת הבכורה 2007 במקום השלישי, ואחרי שניצחה את קבוצת לייטנינג בתל אביב בחצי הגמר, הפסידה לבית שמש בלו סוקס של רון בלומברג 3:0 במשחק על האליפות. השם מיראקל (נס באנגלית) הוא התייחסות לנס מרד המכבים (שהחל באזור המכונה כיום מכבים, מחוץ למודיעין) והניצחון על אנטיוכוס הרביעי אפיפנס בשנת 167 לפני הספירה מכאן השימוש בחנוכיה בלוגו הקבוצה, אובייקט הקשור בדרך כלל לניצחון המכבים על היוונים. ב-26 בפברואר 2007 הוכרז כי שחקן ה-MLB ארט שמסקי מ"מטס" יאמן את הקבוצה. צבעי הקבוצה משקפים גם את תקופת שמסקי עם הניו יורק מטס, כאשר בכירי הליגה ניסו ליצור יריבות בין הבלו סוקס של בית שמש (שצבעיהם היו דומים לניו יורק יאנקיז) לבין מיראקל. "Holtzman, Blomberg, Shamsky set to manage in Israel Baseball League". The Associated Press. נבדק ב-2007-04-29.
בלאשיחה (בייסבול)

קבוצת הבייסבול "באלאשיחה" (ברוסית: Бейсбольная Команда "Балашиха") היא קבוצה מקצוענית המייצגת את העיר בלאשיחה ממחוז מוסקבה באליפות רוסיה בבייסבול. זכתה באליפות ברית המועצות הראשונה, בעונת 1989 וזכתה לאחר מכן 6 פעמים באליפות רוסיה, האחרונה בעונת 2001. בלאשיחה יוצגה לראשונה באליפות ברית המועצות, על ידי קבוצת סק"א-29, שהייתה אלופת ברית המועצות הראשונה וזכתה לאחר מכן באליפות רוסיה 6 פעמים. בשנים 1990–2008 שיחקה הקבוצה בשמות: "צסק"א-וו"ס", "סק"א וו"ס", "VVIA-בלאשיחה", "פטריוטים". מאז 2009, הקבוצה מורכבת ממאמנים, מורים ותלמידים בכירים של בית הספר לספורט המקומי. בשנים 2012–2013, בשל ארגון מחדש של מועדוני הצבא (אימונים באצטדיון הבייסבול הצבאי בוצעו ללא תשלום) וחוסר היכולת לשלם דמי שכירות עבור מגרש הבייסבול עבור אימונים ומשחקים לרשויות העיר, התוצאה הסופית בשנים 2012–2013 - מקום 7 באליפות רוסיה. בעונת 2015 סיימה במקום השלישי באליפות. אליפות ברית המועצות זכייה (1): 1989 סגנות (1): 1990 אליפות רוסיה זכייה (6): 1996, 1997,1998, 1999, 2000, 2001 סגנות (7): 1994, 1995, 2002, 2003, 2004, 2005, 2006 מקום שלישי (2): 1993, 2015 בלאשיחה, ברשת החברתית VK
דבורת וואלאס

דבורת וואלאס או דבורת הענק של וואלאס (שם מדעי: Megachile pluto: מכונה גם ראג'ה אופו, פירוש "מלכת הדבורים" באינדונזית) הוא מין אינדונזי גדול ממדים של דבורים ממשפחת Megachilidae ("דבורת רסין"). דבורת וואלאס היא הדבורה הגדולה ביותר המוכרת למדע, אשר נרשמה כמין נכחד כבר בשנת 1982. להפתעת החוקרים, בשנת 2018 נאספו והוצאו למכירה ב eBay שתי דבורות וואלאס. נקבה חיה אותרה לראשונה בשנת 2019. הדבורה קרויה על שם אלפרד ראסל וולאס, שגילה ותיאר אותה ב-1858. לנקבות דבורת וואלאס לסתות גדולות במיוחד, אך לא לזכרים, והיא מאופיינת בפער גדול יחסית של דו-צורתיות זוויגית, כאשר נקבות עשויות להגיע לאורך של 38 מילימטרים ומוטת כנפיים של 63.5 מילימטרים, לעומת הזכרים שמגיעים לאורך של עד 23 מילימטרים. דבורת וואלאס היא הדבורה הגדולה ביותר שנצפתה ותועדה, והיא מגיעה ל"גודל של אגודל של אדם בוגר". ניתן לאבחן יחסית בקלות את דבורת וואלאס בשל הגודל הגדול של לסתותיה, סממן בולט נוסף של דבורת וואלאס (מלבד הגודל החריג והלסתות), הוא רצועה לבנה לרוחב הבטן. מדיה וקבצים בנושא דבורת וואלאס בוויקישיתוף דבורת וואלאס, באתר ITIS (באנגלית) דבורת וואלאס, באתר האנציקלופדיה של החיים (באנגלית) דבורת וואלאס, באתר GBIF (באנגלית) דבורת וואלאס באתר הרשימה האדומה של IUCN Bolt, Clay (2019-02-21). "Rediscovering Wallace's giant bee". נבדק ב-2019-02-23. Briggs, Helen (2019-02-22). "World's biggest bee found alive". נבדק ב-2019-02-22. Simon, Matt (2019-02-21). "The Triumphant Rediscovery of the Biggest Bee on Earth". Wired. ISSN 1059-1028. נבדק ב-2019-02-21. Quenqua, Douglas (2019-02-21). "The World's Largest Bee Is Not Extinct". The New York Times. ISSN 0362-4331. נבדק ב-2019-02-21. Briggs, Helen (21 בפברואר 2019). "World's biggest bee found alive". BBC News – via www.bbc.co.uk. {{cite news}}: (עזרה)
כרמן שרבן

כרמן שרבן (ברומנית: Carmen Șerban; נולדה ב-2 במרץ 1971 בטימישוארה) היא זמרת רומנייה. כרמן שרבן נולדה בשנת 1971 בטימישוארה ובשנים 1991–1993 למדה מוזיקה בקולג' עירוני אך לא סיימה אותו ועברה לבוקרשט במטרה להתחיל את הקריירה כזמרת. בהיותה בבוקרשט, במקביל לשירה היא סיימה תואר שני בעיתונות בשנת 2010. במהלך הקריירה היא הוציאה כ-20 אלבומים ובהתחשב בקלטות היא מכרה כ-6 מיליון עותקים עם השירים שלה. בחלק מהאלבומים שלה כרמן שרבן שיתפה זמרים רומנים נוספים כמו ניקולאי גוצה (2 אלבומים) ואדיראן מינונה (8 אלבומים). בהופעות היא שיתפה פעולה עם זמרות עם נוספות לרבות מריה צ'ובאנו. לעיתים קרובות היא מוזמנת לתוכניות טלוויזיה ברומניה. מעריצי האמן יכולים לראות אותה בערוצי ProTV, אנטנה 1, אנטנה סטארס, אטנו‏ TV‏, TVR 1, TVR 2 ותחנות טלוויזיה אחרות. 1995 - Fără egal (cu Irina Loghin) 1996 - Prințesa mea - Vol.1 (cu Adrian Copilul Minune) 1997 - Prințul meu - Vol.2 (cu Adrian Copilul Minune) 1998 - Te iubesc - Vol.3 (cu Adrian Copilul Minune) 1999 - Stele de Aur în România - Vol.4 (cu Adrian Copilul Minune) 2000 - Doi băieți și-o fată pentru țara toată (cu Romică Țociu și Cornel Palade) 2000 - Vedetele anului 2000 - Vol.5 (cu Adrian Copilul Minune) Vreau tânăr să rămân - Vol.7 (cu Adrian Copilul Minune și Irina Loghin) - 2000 Ai bani, ai fericire! (cu Petrică Nicoară) - 2001 Of, of, sufletul meu (cu Nicolae Guță) - 2002 2002 - Nu uita de cei săraci - Vol.8 (cu Adrian Copilul Minune) 2002 - Fericirea azi o cânt 2002 - Nu mă uita 2003 - Jur că n-am să mai iubesc 2003 - Colinde și cântece de petrecere Sânge de român să ai - 2003 2003 - Văd numai oameni necăjiți 2004- Femeia e un înger (cu Nicolae Guță) Prețul succesului - 2004 Iubirea mea supremă - 2005 2005 - M-ai găsit și ai... noroc! 2007 - Viața este ca un joc 2008 - Măi bădiță fii deștept Atitudinea contează - 2011 2012 - Cupidon Bum-Bum! (cu Romică Țociu și Cornel Palade) Am și eu pe cineva - 2019 מדיה וקבצים בנושא כרמן שרבן בוויקישיתוף כרמן שרבן, באתר MusicBrainz (באנגלית) קורות חיים
טטרה 10

טטרה 10 (בצ'כית: Tatra 10) היא מכונית שנבנתה במספר תצורות מתוצרת יצרנית הרכב הצ'כית "טטרה" (באנגלית: Tatra company) אשר יוצרה בין השנים 1915–1927. הדגם יוצר באימפריה האוסטרו-הונגרית בין השנים 1915–1918, ובצ'כוסלובקיה בין השנים 1919–1927. עד 1920 החברה הייתה קרויה "Nesselsdorfer Wagenbau-Fabriksgesellschaft" ובשנת 1920 שינתה את שמה ל-"טטרה". מכונית מרוץ דגם 4 נוסעים דגם 6 נוסעים בין השנים 1915–1918 יוצרו 10 יחידות. הדגם היה קרוי גם "NW U". לדגם "NW U" הותקנו בלמים על כל ארבעת הגלגלים, ככל הנראה מכונית הייצור הראשונה בעולם עם מערכת בלמים כזו. בין השנים 1919–1927 יוצרו 129 יחידות. "טטרה 10", דגם מכונית מרוץ "טטרה 10", דגם מכונית מרוץ "טטרה 10", דגם מכונית מרוץ טטרה 49 טטרה 52 טטרה 81 טטרה 87 טטרה 90 טטרה 605 טטרה 158 פניקס מדיה וקבצים בנושא טטרה 10 בוויקישיתוף Schmarbeck, Wolfgang (1997). Hans Ledwinka: Seine Autos – Sein Leben(in German). Graz: H. Weishaupt Verlag. pp. 35–36. ISBN 3-900310-56-4 Tatra - Passenger Cars, Karel Rosenkranz, TATRA, a. s., 2007 "טטרה 10" tatraportal.sk/?ukaz=popisky/nw_u
Scorpion (אלבום של דרייק)

Scorpion הוא אלבום האולפן החמישי של הראפר הקנדי דרייק. האלבום יצא לאור ב-29 ביוני 2018 דרך חברות התקליטים קאש מאני רקורדס, ריפבליק רקורדס ויאנג מאני. האלבום הוא אלבום כפול המכיל 25 רצועות המחולקות לשני דיסקים. הדיסק הראשון מכיל בעיקר שירי היפ הופ, בעוד הדיסק השני מכיל שירי רית'ם אנד בלוז ופופ. בשבוע הראשון להוצאתו הגיע האלבום לפסגת מצעד האלבומים האמריקאי בילבורד 200, לאחר שמכר כ-732 אלף יחידות שקולות לאלבום. בטקס פרסי גראמי ה-61 שנערך בשנת 2019 הועמד האלבום לפרס גראמי לאלבום השנה, והסינגל "God's Plan" זכה בפרס לשיר הראפ הטוב ביותר. מידע על האלבום Scorpion באתר MusicBrainz מידע על האלבום Scorpion באתר AllMusic האלבום Scorpion באתר Discogs האלבום Scorpion באתר ספוטיפיי האלבום Scorpion באתר יוטיוב דרייק במצעד האלבומים בילבורד 200, באתר Billboard ARIA Top 100 Albums Chart, איגוד תעשיית ההקלטות האוסטרלי (באנגלית) Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית) Gold & Platinum, RIAA (באנגלית אמריקאית)
Care Package

Care Package הוא אלבום האוסף הראשון של הראפר הקנדי דרייק. האלבום יצא לאור ב-2 באוגוסט 2019 דרך חברות התקליטים OVO סאונד וריפבליק רקורדס. האלבום כולל שירים שפורסמו בין השנים 2010 ו-2016, שלא היו זמינים תחילה לרכישה או לשמיעה דרך שירותי הזרמת המוזיקה. מידע על האלבום Care Package באתר MusicBrainz האלבום Care Package באתר יוטיוב Drake: Care Package, Pitchfork (באנגלית)
More Life

More Life הוא מיקסטייפ של הראפר הקנדי דרייק. המיקסטייפ יצא לאור ב-18 במרץ 2017 דרך חברות התקליטים קאש מאני רקורדס, ריפבליק רקורדס ויאנג מאני. המיקסטייפ זכה לביקורות חיוביות והגיע לפסגת מצעד האלבומים האמריקאי בילבורד 200, לאחר שמכר כ-505 אלף יחידות שקולות לאלבום בשבוע הראשון להוצאתו. על אף היותו מיקסטייפ, זכה לתואר אחד האלבומים הטובים ביותר של שנת 2017 על ידי מספר מבקרי מוזיקה. עד סוף שנת 2017 מכר המיקסטייפ מעל לשני מיליון עותקים שקולים לאלבום בארצות הברית. מידע על האלבום More Life באתר MusicBrainz מידע על האלבום More Life באתר AllMusic האלבום More Life באתר Discogs האלבום More Life באתר ספוטיפיי C. Vernon Coleman IIPublished: March 26, 2017, Here Are the First Week Sales Numbers for Drake's 'More Life' - XXL, XXL Mag (באנגלית) Christopher R. Weingarten,Jon Dolan,Hank Shteamer,Brittany Spanos,Suzy Exposito,Joseph Hudak,Simon Vozick-Levinson,Keith Harris,Maura Johnston,Joe Levy,Will Hermes,Rob Sheffield, Christopher R. Weingarten, Jon Dolan, Hank Shteamer, Brittany Spanos, 50 Best Albums of 2017, Rolling Stone, ‏2017-11-27 (באנגלית) "The best albums of 2017: the full list". The Guardian (באנגלית בריטית). 2017-12-05. ISSN 0261-3077. נבדק ב-2020-09-16. Billboard 200 Albums, Billboard, ‏2023 (באנגלית אמריקאית) May 2024 Albums Accreds.pdf, Dropbox
Let's Get It Started

Let's Get It Started (בעברית: בואו נתחיל) הוא שיר של הרכב ההיפ הופ האמריקאי הבלאק אייד פיז, שיצא כסינגל ב-22 ביוני 2004. הרצועה הייתה לסינגל הרביעי שיצא מאלבום האולפן השלישי של ההרכב, Elephunk, משנת 2003, והיא גרסה מחודשת של הרצועה השלישית של האלבום, "Let's Get Retarded". גרסה זו נכללה כרצועת בונוס במהדורה המחודשת של האלבום משנת 2004. במקור, גרסת האלבום עובדה מחדש לשיווק בפלייאוף של ה-NBA ב-ABC באפריל 2004; עם זאת, בעקבות הפופולריות וההצלחה הרבה לה זכתה ההצלחה, הגרסה נכנסה לאלבום כרצועה עצמאית ויצאה כסינגל. השיר משלב חלק מהבסיס האינסטרומנטלי של "Wannabe", של להקת הבנות ספייס גירלז. גרסת הרמיקס של השיר נכנסה לאלבום האולפן החמישי של ההרכב, The E.N.D, בתור "Let's Get Re-Started", והוא נכלל גם באלבום הרמיקסים שלהם, The END Summer 2010 Canadian Invasion Tour: Remix Collection. "Let's Get It Started" זכה בטקס פרסי גראמי לשנת 2005, בקטגוריית ביצועי הראפ הטובים ביותר של צמד או להקה, והיה מועמד גם לשיר השנה ולשיר הראפ הטוב ביותר. סינגל CD "Let's Get It Started" "Let's Get It Started" (ספייק מיקס) מהדורת The Urbz - EP "Let's Get It Started" (ספייק מיקס) - 3:39 "Ga Ra Ta Da" (גרסת סמליש) - 3:28 "The Sticky" "Friddy Dope" (גרסת סמליש) - 3:46 סינגל בריטי "Let's Get It Started" "Bridging The Gaps" "Let's Get It Started" (קליפ משופר) מידע על היצירה "Let's Get It Started" באתר מיוזיק בריינז מידע על הסינגל "Let's Get It Started" באתר מיוזיק בריינז מידע על היצירה "Let's Get It Started" באתר Discogs מילות השיר "Let's Get It Started" באתר Genius סרטון השיר "Let's Get It Started" באתר יוטיוב http://www.songfacts.com/detail.php?id=4532 "For The Record: Quick News On Black Eyed Peas, Xzibit, Nickelback, Nelly Furtado, The Roots, Danger Mouse & More". MTV. 5 באפריל 2004. נבדק ב-11 בדצמבר 2012. {{cite web}}: (עזרה) "Black Eyed Peas To Make Their Own 'Walk This Way' — With The Darkness". MTV. 14 במאי 2004. נבדק ב-11 בדצמבר 2012. {{cite web}}: (עזרה)
אדם גיפורד

אדם גיפורד, לורד גיפורד FRSE (באנגלית: Adam Gifford, Lord Gifford, נהגה: ˈɡɪfərd; 29 בפברואר 1820 – 20 בינואר 1887) היה עורך דין ושופט סקוטי. נודע כמייסדן של "הרצאות גיפורד". גיפורד נולד באדינבורו, בירת סקוטלנד, לקתרין אן (1786–1873) ולג'יימס גיפורד (1780–1862), אח תאום לג'ון גיפורד (1820–1895). המשפחה התגוררה בקצה המזרחי של העיר החדשה של אדינבורו. הוא למד בבית הספר ב"מוסד אדינבורו" (הנקרא כיום קולג' סטיוארט'ס מלוויל (אנ'), על שם שתי המכללות הוותיקות שהתאחדו לתוכו). ובשנת 1835 החל להתמחות בעריכת דין אצל דודו, אלכסנדר גיפורד. לאחר מכן למד משפטים באוניברסיטת אדינבורו והתקבל כפרקליט מן השורה ב-1849. גיפורד היה רדיקלי מהבחינה הפוליטית ולכן לא שאף ולא קיווה למשרה ממשלתית, הוא זנח גם משרות שניתנו לו והתמקד בעבודתו כפרקליט פרטי. ב-1870 התקבל כחבר החברה המלכותית של אדינבורו (אנ') בהמלצתו של התאולוג והמשפטן הסקוטי סר צ'ארלס ניבס, הלורד ניבס (אנ'). עיסוקו המכניס כסנגור פרטי הקנה לו הון, באמצעותו יסד את "הרצאות גיפורד" בתאולוגיה טבעית (עיסוק במציאות האל מנקודת מבט של מדעי הטבע) (אנ'), בארבע האוניברסיטאות שהיו קיימות בשעתו בסקוטלנד: אדינבורו, סנט אדרוז, גלאזגו ואברדין. גיפורד היה בעל חשיבה פילוסופית, והושפע מעבודותיו של שפינוזה. הוא כיהן כשופט בשנים 1870–1881 למרות בעיות בריאות שליוו אותו עד התפטרותו בשל בריאות לקויה ב-1881. החליף אותו פטריק פרייזר, לימים לורד פרייזר (אנ'). גיפורד נפטר בביתו בגרנטון, אדינבורו, ב-20 בינואר 1887 ונקבר בבית הקברות העתיק של קלטון (אנ') ליד קבר הוריו. מדיה וקבצים בנושא אדם גיפורד בוויקישיתוף ביוגרפיה של לורד אדם גיפורד, באתר הרצאות גיפורד הערך 'גיפורד, אדם, לורד', באנציקלופדיית נוטל (אנ')
ברני הכלב

ברני הכלב (באנגלית: Barney) היא סדרת טלוויזיה מונפשת בריטית לילדים, שבוימה על ידי רוברט בלסר, נכתבה על ידי פיטר בוניסי והופקה על ידי Barney Entertainments. Ltd. הסדרה עוקבת אחר ברני, כלב צאן אנגלי עתיק מואנש שמחפש כל הזמן פרסום ותהילה. הסדרה שודרה במקור בבריטניה בערוץ BBC1, החל מ-27 בדצמבר 1988 עד 26 באפריל 1989. בישראל הסדרה שודרה בדיבוב עברי בטלוויזיה החינוכית הישראלית במסגרת רצועת השידור "רכבת ההפתעות", החל משנת 1991 עד 1992, ומאוחר יותר בשידורים חוזרים בערוץ הופ!. את שיר הפתיחה של הסדרה בגרסה העברית ביצעה אפי בן ישראל. לסדרה הופקה עונה אחת הכוללת 13 פרקים באורך 5 דקות. בהשראת סדרת הטלוויזיה נכתבה סדרת ספרים לילדים מאת בוניסי יחד עם שירלי-אן לואיס, באיור ליסה קופר. הסדרה עוקבת אחר ברני, כלב צאן אנגלי עתיק מואנש שיחד עם חברו רוני היערון קטן מחפש בכל פרק פרסום, תהילה ועושר בדרכים שונות. ברני – כלב צאן אנגלי עתיק שכל הזמן מחפש פרסום, תהילה ועושר. רוני (במקור נקרא "רוג'ר") – יערון קטן שחיי בתוך השערות בראשו של ברני. דידי (במקור נקרא "דזמונד") – כלב אפגני עם משקפי שמש שמדבר בטון הקול של מייקל קיין. קורין (במקור נקראת "קרולינה") – גברת צ'יוואווה מקסימה שלרוב לא מתלהבת מההתנהגות של ברני. פרנסין – סטר אירי ידידותית שעוזרת לברני בחיפוש אחר מפורסמים. הדיבוב העברי בוים על יוני חן, והופק על ידי חסיה ורטהיים באולפני אולפנטו. בנוסף דיבב בדיבוב העברי רנן רום. "ברני הכלב", במסד הנתונים הקולנועיים IMDb (באנגלית) "ברני הכלב", במסד הנתונים הקולנועיים KinoPoisk (ברוסית) ברני הכלב, במיזם "אישים" לתיעוד היצירה הישראלית ברני הכלב, באתר Toonhound
גיפורד

גיפורד (באנגלית: Gifford) הוא שם משפחה ושמם של מקומות יישוב רבים בארצות דוברות אנגלית: אנגליה, סקוטלנד, ארצות הברית וקנדה. האם התכוונתם ל... אדם גיפורד – משפטן ותאולוג סקוטי, נודע כמייסדן של "הרצאות גיפורד" הרצאות גיפורד – סדרת הרצאות יוקרתית סקוטית בתאולוגיה של הטבע גרייס גיפורד – אמנית וקריקטוריסטית אירית סנפורד רובינסון גיפורד – צייר נוף אמריקאי מאסכולת נהר ההדסון.